கேள்வி: அன்னா அசலாம் - அண்ணா மற்றும் தாமஸ் அசலாம் பற்றி விளக்கவும்.
பதில்: படிமம்:Thomas_and_Anna_Haslam.jpg அன்னாவும் தாமஸ் அசலாமும் 20 மார்ச் 1854 அன்று திருமணம் செய்து கொண்டனர். இவர்கள் குழந்தைகளைப் பெற விரும்பவில்லை. பிற்கால எழுத்துகளில் தாமஸ் ஆண்களுக்கான கற்புக்கு ஆதரவாக வாதிட்டார். அன்னாவும் தாமஸும் ஆண்களுக்கும் பெண்களுக்கும் சமத்துவம் என்ற நம்பிக்கையைப் பகிர்ந்து கொண்டனர். மேலும் அன்னா தனது கணவனது பிரச்சாரங்களை ஆதரித்தார். 1825 இல் குவாக்கர் குடும்பத்தில் பிறந்த தாமஸ் ஜோசப் அசலாம் ஒரு பெண்ணியக் கோட்பாட்டாளராக இருந்தார். மேலும், 1868 முதல் அவர் பெண் உரிமைகள் மற்றும் பால்வினைத் தொழில், கருத்தடை மற்றும் பெண்கள் வாக்குரிமை போன்ற பிரச்சினைகள் பற்றிய பல தலைப்புகளைப் பற்றி எழுதினார். அண்ணா மற்றும் தாமஸ் இருவரும் சமூக சீர்திருத்தத்தில் தங்களின் ஆர்வங்கள் காரணமாக நண்பர்களின் சமய சமூகம் வெளியேற்றப்பட்டனர். ஆனால் இருவரும் தொடர்ந்து சமூகத்துடன் தொடர்பைப் பேணி வந்தனர். சமூகத்தின் போதனைகளுக்கு முரணான கருத்துக்களைக் கொண்டதற்காக தாமஸ் நிராகரிக்கப்பட்டதாகக் கூறப்படுகிறது. 1868 ஆம் ஆண்டில் தாமஸ் "திருமணப் பிரச்சனை" என்ற துண்டுப் பிரசுரத்தை வெளியிட்டார். அதில் அவர் குடும்ப வரம்பு பற்றிய கருத்தை எழுப்பி ஆதரித்து எழுதியிருந்தார். மேலும், பாதுகாப்பான காலம் உட்பட பல கருத்தடை முறைகளை கோடிட்டுக் காட்டினார்.